**ประภัสร์ จงสงวน** เป็นอดีตกรรมการยุทธศาสตร์พรรคไทยรักษาชาติ อดีตผู้ว่าการการรถไฟแห่งประเทศไทย อดีตผู้ว่าการการรถไฟฟ้าขนส่งมวลชนแห่งประเทศไทย

ประวัติ
-------

ประภัสร์ จงสงวน จบการศึกษาจากระดับมัธยมศึกษาจากโรงเรียนกรุงเทพคริสเตียนวิทยาลัย และเข้าศึกษาต่อที่คณะนิติศาสตร์ มหาวิทยาลัยธรรมศาสตร์ จนจบการศึกษาระดับปริญญาตรีเมื่อ พ.ศ. 2521 จบการศึกษาระดับปริญญาโท สาขาอาชญวิทยา จากมหาวิทยาลัยแคลิฟอร์เนียสเตท สหรัฐ เมื่อ พ.ศ. 2524

การทำงาน
--------

เดิมทีเขาต้องการเป็นตำรวจสหรัฐอเมริกา แต่เนื่องจากมารดาเรียกตัวกลับไทย ประภัสร์ตระหนักดีถึงชีวิตราชการตำรวจไทย เขาจึงหันไปทำงานด้านกฎหมาย โดยการทำงานที่สำนักงานกฎหมาย ดร.อุกฤษ มงคลนาวิน ซึ่งส่วนใหญ่ได้ทำคดีเกี่ยวกับภาครัฐ โดยเฉพาะกับการทางพิเศษแห่งประเทศไทย จนได้รู้จักกับ เจ้าพนักงานอัยการ จุลสิงห์ วสันตสิงห์ ซึ่งต่อมาในปี พ.ศ. 2528 ประภัสร์ได้เข้ามาทำงานที่การทางพิเศษตามคำชวนของอัยการจุลสิงห์ ในตำแหน่งนิติกร โดยทำงานภายใต้นายสุขวิช รังสิตพล ผู้อำนวยการการทางพิเศษในขณะนั้น ประภัสร์ในตำแหน่งนักกฎหมายช่วยให้ไทยบอกเลิกสัญญารถไฟฟ้าลาวาลิน โดยที่เอกชนคู่สัญญาไม่สามารถฟ้องร้องการทางพิเศษ

ต่อมาในปี 2537 นายสุขวิชได้รับตำแหน่งรองนายกรัฐมนตรีและประธานกรรมการรถไฟฟ้าขนส่งมวลชน เขาจึงยืมตัวประภัสร์ชั่วคราว มาเป็นหนึ่งในทีมที่ปรึกษาของตนเอง ในสมัยรัฐบาลชวน 1  แล้วจึงย้ายกลับไปทำงานที่การทางพิเศษ จนได้ขึ้นเป็นรองผู้ว่าการฝ่ายกฎหมายและจัดกรรมสิทธิ์ที่ดินเป็นตำแหน่งสุดท้ายจนถึง พ.ศ. 2540 เขาได้รับแต่งตั้งให้เป็นผู้อำนวยการองค์การรถไฟฟ้ามหานคร (รฟม.) รับผิดชอบงานโครงการสร้างรถไฟฟ้าใต้ดิน และดำรงตำแหน่งนี้ยาวนานถึงปี 2551

### ลงสมัครรับเลือกตั้งผู้ว่าราชการกรุงเทพมหานคร

พ.ศ. 2551 ประภัสร์ที่ดำรงตำแหน่งเป็นผู้ว่าการฯ รฟม.อยู่ ได้รับการทาบทามจากพรรคพลังประชาชน ให้ลงสมัครในการเลือกตั้งผู้ว่าราชการกรุงเทพมหานคร พ.ศ. 2551 ในนามของตัวแทนจากพรรคพลังประชาชน ซึ่งทำให้เขาต้องลาออกจากการเป็นผู้ว่าการฯรฟม. ในการเลือกตั้งครั้งนั้น ประภัสร์ได้รับเลือกด้วยคะแนนเสียง 543,488 คะแนน มากเป็นลำดับสองรองจากอภิรักษ์ โกษะโยธิน จากพรรคประชาธิปัตย์

### ผู้ว่าการรถไฟแห่งประเทศไทย

หลังจากการเลือกตั้งผู้แทนราษฎร พ.ศ. 2554 พรรคเพื่อไทยได้เป็นรัฐบาล ประภัสร์เข้ามารับตำแหน่งผู้ช่วยรัฐมนตรีว่าการกระทรวงคมนาคม ต่อมาในปี พ.ศ. 2555 เขาได้ลาออกจากตำแหน่งผู้ช่วยรัฐมนตรี และลงสมัครตำแหน่งผู้ว่าการรถไฟแห่งประเทศไทย ซึ่งคณะรัฐมนตรีแต่งตั้งประภัสร์ให้ดำรงตำแหน่งผู้ว่าการรถไฟแห่งประเทศไทย เมื่อ 12 พฤศจิกายน 2555

ในตำแหน่งนี้ เขาเป็นหนึ่งในกำลังสำคัญของรัฐบาลในการผลักดันโครงการปฏิรูประบบราง เช่นโครงการรถไฟความเร็วสูงในประเทศไทย, รถไฟฟ้าสายสีแดง และรถไฟทางคู่ โดยเป็นกรรมาธิการพิจารณา พรบ. โครงสร้างพื้นฐานสองล้านล้านบาท ในช่วงการดำรงตำแหน่งผู้ว่ารฟท.ของเขา มีการเปลี่ยนแปลงที่สำคัญ อาทิ การรื้อและทำทางรถไฟใหม่ทั้งหมดในเขตภาคเหนือตอนบน, แก้แบบโครงการรถไฟฟ้าสายสีแดงช่วงบางซื่อ-รังสิต จาก 3 เป็น 4 ทาง, แก้แบบให้สถานีกลางบางซื่อรองรับรถไฟความเร็วสูง, จัดซื้อขบวนรถด่วนพิเศษจำนวน 8 ขบวน (115 ตู้) เพื่อให้บริการในสี่เส้นทาง (อุตราวิถี, อีสานวัฒนา, อีสานมรรคา, ทักษิณารัถย์)

ในเดือนกรกฎาคม 2557 มีกระแสกดดันจากประชาชนบางส่วนอย่างรุนแรงให้ประภัสร์ลาออก หลังเกิดเหตุพนักงานการรถไฟก่อเหตุฆ่าข่มขืนผู้โดยสารในรถไฟ นายประภัสร์ปฏิเสธไม่ยอมลาออก  คณะรัฐประหารเห็นโอกาสปลดนายประภัสร์ซึ่งเป็นฝ่ายตรงข้าม พลเอกประยุทธ์จึงปลดประภัสร์ในวันที่ 10 กรกฎาคม 2557 ต่อมา ศาลปกครองกลางพิพากษาว่านายประภัสร์ถูกเลิกจ้างโดยไม่มีความผิด ให้การรถไฟแห่งประเทศไทยชดใช้นายประภัสร์เป็นจำนวนเงิน 3.1 ล้านบาท

### ลงสมัครรับเลือกตั้งสมาชิกสภาผู้แทนราษฎร

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคไทยรักษาชาติ ลำดับที่ 26 แต่พรรคไทยรักษาชาติ ถูกศาลรัฐธรรมนูญตัดสินยุบพรรคก่อนวันเลือกตั้ง

เครื่องราชอิสริยาภรณ์
---------------------

* พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
* พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)

อ้างอิง
-------

1. 1 2 3 4 5  ประภัสร์ จงสงวน แห่ง รฟม.ผอ.รัฐวิสาหกิจปลอดการเมือง? เก็บถาวร 2019-11-23 ที่ เวย์แบ็กแมชชีน *นิตยสารผู้จัดการ* ฉบับ ธันวาคม 2540.
2. ↑  ครม. มีมติเห็นชอบ 'ประภัสร์ จงสงวน' นั่งผู้ว่าการ รฟท. 12 พฤศจิกายน 2555. *ไทยรัฐ*.
3. ↑  ประยุทธ์ปลดประภัสร์พ้นผู้ว่าฯรฟท. เก็บถาวร 2014-07-27 ที่ เวย์แบ็กแมชชีน, โพสต์ทูเดย์, 10 กรกฎาคม 2557
4. ↑  ศาลปกครองสั่ง รฟท. จ่าย 3.1 ล้าน ชดเชยเลิกจ้าง "ประภัสร์ จงสงวน" ประชาชาติธุรกิจ. 5 กันยายน 2561
5. ↑  เปิด 108 รายชื่อผู้สมัครส.ส.ปาร์ตี้ลิสต์ ไทยรักษาชาติ ติดบ่วงยุบพรรค
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ เก็บถาวร 2013-10-29 ที่ เวย์แบ็กแมชชีน, เล่ม ๑๒๙ ตอนที่ ๓๕ ข หน้า ๒๑๗, ๓ ธันวาคม ๒๕๕๕
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๑ ตอนที่ ๔ ข หน้า ๕๗, ๑๐ มีนาคม ๒๕๔๗

แหล่งข้อมูลอื่น
---------------

* ข้อมูลจากเว็บไซต์ของรถไฟฟ้ามหานคร เก็บถาวร 2005-02-14 ที่ เวย์แบ็กแมชชีน
* ข้อมูลจากเว็บไซต์ของพรรคพลังประชาชน[*ลิงก์เสีย*]
* 10 นโยบายกรุงเทพฯ อยู่สบาย จากเว็บไซต์ของพรรคพลังประชาชน เก็บถาวร 2008-09-13 ที่ เวย์แบ็กแมชชีน
* ว่าที่ผู้ว่าฯประภัสร์ จงสงวน ฝันให้คนกรุงคิดถึง"บ้าน"[*ลิงก์เสีย*]


| ก่อนหน้า |  | ประภัสร์ จงสงวน |  | ถัดไป |
| --- | --- | --- | --- | --- |
| **ยุทธนา ทัพเจริญ** |  |  **ผู้ว่าการการรถไฟแห่งประเทศไทย** (12 พฤศจิกายน พ.ศ. 2555 - 10 กรกฎาคม พ.ศ. 2557) |  | **ประเสริฐ อัตตะนันทน์(รักษาการ)** |
| **ธีระพงษ์ อรรถจารุสิทธิ์ในตำแหน่ง ผู้อำนวยการรถไฟฟ้ามหานคร**  |  |  **ผู้ว่าการการรถไฟฟ้าขนส่งมวลชนแห่งประเทศไทย** (17 ตุลาคม พ.ศ 2540 - 1 กันยายน พ.ศ. 2551) |  | **เยี่ยมชาย ฉัตรแก้ว(รักษาการ)** |

| * ด
* ค
* ก
ผู้ว่าการรถไฟแห่งประเทศไทย |
| --- |
| เจ้ากรมรถไฟ | 

คาร์ล เบธเก · เฮอร์มันน์ เกิทส์ · ลูอิส ไวเลอร์ · เฮนรี่ กิตตินส์
 |  |
| ผู้บัญชาการกรมรถไฟหลวง | 

พระเจ้าน้องยาเธอ กรมขุนกำแพงเพ็ชรอัครโยธิน · พระยาสารศาสตร์ศิริลักษณ์ (สรรเสริญ สุขยางค์​) · พระยาสฤษดิการบรรจง (สมาน ปันยารชุน) · พระยาประกิตกลศาสตร์ · พระวิสดารดุลยะรัถกิจ (เชย พันธุ์เจริญ)
 |
| อธิบดีกรมรถไฟ | 

พระอุดมโยธาธิยุต(1) · หลวงเสรีเริงฤทธิ์ (จรูญ รัตนกุล เสรีเริงฤทธิ์)(1) · ควง อภัยวงศ์ · ขุนศรีศรากร (ชลอ ศรีศรากร) · พระอุดมโยธาธิยุต(2) · จรูญ สืบแสง · ปุ่น ศกุนตนาค · จรูญ รัตนกุล เสรีเริงฤทธิ์(2)
 |
| ผู้ว่าการรถไฟแห่งประเทศไทย | 

จรูญ รัตนกุล เสรีเริงฤทธิ์ · ไสว ไสวแสนยากร · แสง จุละจาริตต์ · อะนะ รมยานนท์ · ทวน สริกขกานนท์ · สง่า นาวีเจริญ · ธวัช แสงประดับ · บันยง ศรลัมพ์ · หิรัญ รดีศรี · เชิด บุณยะรัตนเวช · สมชาย จุละจาริตต์ · สมหมาย ตามไท · เสมอ เชาว์ไว · สราวุธ ธรรมศิริ · จิตต์สันติ ธนะโสภณ · ยุทธนา ทัพเจริญ · ประภัสร์ จงสงวน · ประเสริฐ อัตตะนันทน์ · วุฒิชาติ กัลยาณมิตร · อานนท์ เหลืองบริบูรณ์ · วรวุฒิ มาลา · **นิรุฒ มณีพันธ์** |
| (ในวงเล็บ) หมายถึง สมัยดำรงตำแหน่งของบุคคลนั้น (กรณีมากกว่า 1 สมัย)

 |